# KUTSEEKSAMI HINDAMISSTANDARD

# Osakutse Mootorsõidukite kliimaseadmete käitleja, tase 4

**Sihtgrupp: isikud, kellel on mootorsõidukitehniku erialane kutseharidus või tööalastel koolitustel omandatud kutseoskused ja vajavad atesteerimist**

* **fluoritud kasvuhoonegaaside** kokku kogumiseks 1 ja N1 kategooria sõidukitel paiknevatest kliimaseadmetest (M1-sõiduautod – sõidukid, millel lisaks juhiistmele ei ole rohkem kui kaheksa istekohta; N1-kaubikud – kuni 3,5 tonnised tarbesõidukid),
* romusõidukitest fluoritud kasvuhoonegaaside eemaldamiseks;
* mootorsõidukite jahutus- ja kliimaseadmete hooldamiseks fluoritud kasvuhoonegaasi ostmiseks.

.

**Hindamisstandardi avalikustamine:**

[www.autokutse.ee/toomaailmast](http://www.autokutse.ee/toomaailmast)

## Üldine informatsioon

* 1. Konkursi korras valitud kutse andja: MTÜ Autokutseõppe Liit, volituste kehtivusega kuni 14.11.2023, Transpordi ja Logistika Kutsenõukogu 15.11.2018 otsus nr 15 Kutse andmisega seotud teave on avalikustatud veebilehel [www.autokutse.ee](http://www.autokutse.ee).
	2. Hindamisstandardi alusel hinnatakse kutseeksamil mootorsõidukitehnik, tase 4 osakutse kliimaseadmete käitleja kutsealast kompetentsust mootorsõidukite kliimaseadmete käitlejale esitatud nõuete alusel.
	3. Kutsestandardi tähis kutseregistris 12-12052016-2.4/9k [www.kutsekoda.ee](http://www.kutsekoda.ee)
	4. Hinnatavad kompetentsid

B.2.7 Kliimaseadmete (sõitjateruumi soojendus-, ventilatsiooni- ja jahutusseadmete) ülddiagnostika, hooldus ja remont

B.2.8 Kliimaseadmete käitlemine

**1.5** Hindamise koht on täienduskoolituse toimumise koht, kus taotleja vastava täienduskoolituse läbib, kui kutse taotleja ja kutse andja ei ole kokku leppinud teisiti.

## Kutseeksamiks valmistumine

* 1. Kutseeksamil kompetentsuse hindamise eelduseks on, et kutse taotleja on läbinud osakutsele vastava täienduskoolituse, saavutanud õpiväljundid ning omandanud töö tegemiseks vajalikud oskused, teadmised ja hoiakud, mis vastavad Euroopa Liidu komisjoni määruse (EÜ) nr 307/2008 nõuetele (Euroopa Liidu Teataja 3.4.2008 L92/97).
	2. Kutse taotleja on tutvunud enne täienduskoolitust ja enne osakutse eksamit atmosfääriõhu kaitset käsitlevate infoallikatega ja mõistab nende sisu

<https://www.riigiteataja.ee/akt/113032019035> (leia kehtiv!)

<http://www.klab.ee/o3/meetmed/>

<http://eur-lex.europa.eu/legal-content/ET/TXT/PDF/?uri=CELEX:32006R0842&from=EN>

<http://eur-lex.europa.eu/LexUriServ/LexUriServ.do?uri=OJ:L:2008:092:0025:0027:ET:PDF>

* 1. Kutse taotleja tutvub eksamiks valmistumisel kutseeksami korralduse ajakohase informatsiooniga, mis on avaldatud kutse andja veebilehel (kutse andmise kord, kutsestandardi nõuded, hindamisstandard jm seotud informatsioon).
	2. Kutse taotleja esitab kutse andmise korras nõutud dokumendid ja vormikohase avalduse kutse andja aadressil autokutse@gmail.com
	3. Kutse andja teatab täienduskoolituse läbiviijale kutseeksami toimumise aja, väljastab kutseeksami arve ning avalikustab eksami kuupäeva ja toimumise koha veebilehel [www.autokutse.ee](http://www.autokutse.ee)
1. **Hindamisülesanded**

**3.1 Teoreetiliste teadmiste test** - hinnatakse kutse taotleja teadmisi fluoritud kasvuhoonegaase sisaldavate kliimaseadmete käitamisest mootorsõidukites, fluoritud kasvuhoonegaaside põhiste külmutusagensite keskkonnamõjudest ja sellega seonduvatest keskkonnaõigusaktidest

1. Mootorsõidukites kliimaseadmete käitamise põhialused
2. Mootorsõidukite kliimaseadmetes külmutusagensina kasutatavate fluoritud kasvuhoonegaaside kasutamise ja omaduste põhialused, kõnealuste kasvuhoonegaaside heite mõju keskkonnale (kliimamuutusega seotud globaalse soojenemise potentsiaali suuruse järjekorras).
3. Põhiteadmised määruse (EÜ) nr 842/2006 ja direktiivi 2006/40/EÜ asjakohastest sätetest.
4. Põhiteadmised kutsealaga seotud Eesti õigusaktidest
5. Fluoritud kasvuhoonegaaside kokku kogumise tavameetoditest

Testis on 35 valikvastustega küsimust. Iga õigesti vastatud küsimus annab ühe punkti. Iga küsimuse kohta on üks õige vastusevariant.

**Testi lahendamise aeg on 35 minutit.** Testi lahendamine toimub üldjuhul arvutis, digitaalses testikeskkonnas.

* 1. **Praktiline eksam**

Praktilisel eksamil teeb kutse taotleja ülesande alusel töid, mis võimaldavad hinnata, et kutse taotleja oskab

1. külmutusagensi mahutit käsitseda
2. kogumisseade ühendada mootorsõiduki fluoritud kasvuhoonegaase sisaldava kliimaseadme teenindusavadega ja kogumisseadme teenindusavade küljest lahti ühendada
3. kogumisseadet käitada

Hindamisülesande sooritamise aeg on 30 minutit.

## Eksami korraldus

* 1. Kutseeksami teooriatesti sooritamiseks esitab kutse taotleja isikut tõendava

dokumendi isikusamasuse tuvastamiseks. Digitaalsesse eksamikeskkonda sisselogimiseks kasutab kutse taotleja isiklikku ID või Mobiil-ID rakendust, nende puudumisel isikukoodi ja eksamikeskkonna poolt genereeritud parooli, mille väljastab testi läbiviiv hindaja kutse taotlejale isiklikult.

* 1. Praktiliste oskuste tõendamine toimub täienduskoolituse lõppemisel. Praktilistel töödel peavad kutse taotlejal olema ohutuks töötamiseks sobivad töörõivad, turvajalatsid ja esmased individuaalsed isikukaitsevahendid (peakate, vähemalt 1 paar töökindaid ja silmade kaitseprillid, raviprillide olemasolul nende pealisprillid).
	2. Eksami ajal ei ole lubatud kõrvaliste isikute ruumis viibimine ega kõrvalise abi kasutamine hindamisülesannete täitmisel (nutiseadmed, muu abimaterjal), kui hindamiskomisjon ei ole otsustanud teisiti.
	3. Hindamiskomisjon tagab hindamise käigus teatavaks saanud avaldamisele mittekuuluva teabe kaitstuse.
	4. Kutse taotleja poolt esitatud täiendavate pädevust tõendavate dokumentidega tutvub hindamiskomisjon eksami vältel ning tagastab need kutse taotlejale eksami lõppemisel.

## Hindekriteeriumid ja hindamine

* 1. Kutsealast kompetentsust hinnatakse mitteeristavalt. Hindekriteeriumid on kirjeldatud lävendi tasemel.
	2. Lävend: Teooriatestis on vastatud õigesti 25 küsimust.

Praktiline töö: Töö on tehtud tehnoloogiliselt õigesti, esines väheolulisi üksikuid puudusi, mis ei põhjustanud kahju ega lisatööd. Puudused saab kõrvaldada töö käigus ilma olulise lisakulu ja ilma keskkonnariskita. Töö käigus antud selgituste ja põhjenduste sisu on arusaadav ja professionaalne.

**5.4** Hindamiskomisjon teeb ettepaneku osakutse omistada, kui kutse taotleja on hindamisülesanded sooritanud vähemalt lävendi tasemel.

**5.5** Hindamiskomisjonil on õigus konsensusliku otsuse alusel erandkorras lubada kutse taotleja ühe või mitme hindamisülesande kordussooritamisele, kui kutse taotleja seda põhjendatult taotleb (erivajadus, tervislikud põhjused, muu oluline põhjus, mis võis olla soorituse ebaõnnestumise põhjuseks). Kordussooritus toimub üldjuhul samal päeval.

**5.6** Hindamise ajal peavad kutse taotleja ja hindaja tagama ohutusnõuete täitmise, materjalide ja seadmete sihipärase ning heaperemeheliku kasutamise.